સુપ્રિમ કોર્ટનાં આદેશ બાદ હજારોની સંખ્યામાં મહિલાઓએ સબરીમાલા મંદિર તરફ કૂંચ કરી હતી. પરંતુ આજે ત્રીજા દિવસે પણ મહિલાઓને મંદિરમાં પ્રેવશ કરવા દેવામાં નથી આવી રહ્યા. શુક્રવારે મંદિરની બહાર ઘણા લોકોએ ભારે હંગામો મચાવ્યો હતો. જેને ધ્યાને લઇને પોલીસ હેલ્મેટ પહેરી મહિલાઓને મંદિર તરફ લઇ જઇ રહી છે. જેમને રોકવા માટે પ્રદર્શનકારી નારેબાજી અને હંગામો કરતા જોવા મળી રહ્યા છે. જે બે મહિલાઓને પોલીસ મંદિર તરફ લઇ જઇ રહી છે જેમા એક પત્રકાર અને બીજી મહિલા સામાજીક કાર્યકર્તા છે. આ મહિલાઓ મંદિરથી બે કિલોમીટર દૂર છે. પોલીસ ચુસ્ત બંદોબસ્ત સાથે બે મહિલાઓને મંદિર તરફ લઇ જઇ રહી છે. આ દરમિયાન ઘણા પ્રદર્શનકારીઓની પોલીસે ધરપકડ પણ કરી છે.